cyanic-selkie/wikianc huggingface dataset:
ราชปุต
ที่มา
ที่มาของราชปุตเป็นประเด็นถกเถียงของนักประวัติศาสตร์มาอย่างยาวนาน สตีษ จันทระ เสนอว่า "นักประวัติศาสตร์รุ่นใหม่หลายคนเชื่อราว ๆ เดียวกันว่าราชปุตประกอบด้วยกลุ่มจิปาถะแยกย่อยต่าง ๆ ซึ่งรวมถึงศูทรและชนเผ่าต่าง ๆ ด้วย บางส่วนเป็นพราหมณ์ที่ออกรบ บ้างก็มาจากชนเผ่า ทั้งพื้นถิ่นและจากดินแดนอื่น" ฉนั้น การก่อตัวขึ้นของชุมชนราชปุตเป็นผลมาขากปัจจุยทางการเมืองที่ส่งผลต่อการขยับลำดับขั้นทางสังคม ที่ซึ่งนักวิชาการบางส่วนเรียกว่ากระบวนการสันสกฤตาภิวัตน์ หรือ ราชปุตราภิวัตน์ นักวิชาการรุ่นใหม่มีความเห็นตรงกันว่าเผ่าพงศ์ราชปุตแทบทั้งหมดมีจุดเริ่มต้นจากชุมชนไพร่ทาส หรือชุมชนผู้สอนศาสนา
มิซากิ คูโนะ
มิซากิ คูโนะ (久野 美咲, เกิด 19 มกราคม 1993) เป็นนักพากย์หญิงชาวญี่ปุ่น เกิดที่โตเกียว สังกัดอยู่โอซาวะจิมุโชะ
ราชปุต
ที่มา
อัลฟ์ ฮิลเตบีเตล ได้บรรยายถึงทฤษฎีสามประการจากยุค บริติชราช และก่อนหน้า รวมถึงเสนอว่าทฤษฎีเหล่านี้ถูกเพิกเมินโดยนักวิชาการรุ่นใหม่ นักเขียนยุคสมัยอาณานิคมอังกฤษ ระบุว่าราชปุตเป็นผู้สืบเชื้อสายจากอดีตผู้รุกรานที่เป็นต่างชาติ เช่น ชาวสไกเทีย หรือ ฮูนา และเชื่อว่ามีตำนาน "อัคนีกุลา" สร้างขึ้นมาเพื่อปกปิดที่มาจากต่างแดนของตน ทฤษฎีนี้เชื่อว่าราชปุตมีที่มาจากกลุ่มกษัตริยะในศตวรรษที่ 6-7 หลังการล่มสลายของจักรวรรดิคุปตะ นอกจากนักวิชาการเจ้าอาณานิคมแล้ว ทฤษฎีนี้ยังได้รับการสนับสนุนโดยนักวิชาการพื้นถิ่นอย่างดี อาร์ ภันทรการ์ ทฤษฎีที่สองเสนอโดยนักประวัติศาสตร์ชาตินิยม ซี วี ไวทยะ (C.V.Vaidya) เชื่อในทฤษฎีการรุกรานของชาวอารยัน และเชื่อว่าในศตวรรษที่ 9-10 อินเดียมีแต่คนชนเดียว คือชาวอารยัน ส่วนราชปุตมีพื้นเพมาจากกษัตริยะอารยันพระเวท ทั้งจากรามายณะ และ มหาภารตะ ไวทยะอ้างลักษณะบางประการมาสนับสนุนทฤษฎีตน เช่น ความกล้าหาญ, ความแข็งแกร่งทางกาย ของทราวบดี และ กาวสัลยะ เทียบกับความกล้ากาญของราชปุต กระนั้น ฮิลเตบีเตลระบุว่าทฤษฎีนี้มีจุดพร่องที่ว่ายุคสมัยพระเวทหรือมหาภารตะในหลายพันปีก่อนคริสต์กาล กับธรรมเนียมราชปุตที่เริ่มมีในราชสถานสมัยศตวรรษที่ 17 ฮิลเตบีเตลสรุปว่าความพยายามโยงราชปุตเข้ากับมหากาพย์เหล่านี้ "ไม่น่าเชื่อถือ" และยังอ้างคำกล่าวของแนนซี แม็กลีน กับ บี ดี จัตโตปาธยาย (B.D.Chattopadhyaya) ซึ่งระบุว่างานของไวทยะเกี่ยวกับราชปุตนี้ "มักจะไม่มีหวัง" ทฤษฎีกลุ่มสุดท้ายซึ่งมีนักประวัติศาสตร์เช่น ชัย นารายัณ อโสปา (Jai Narayan Asopa) ตั้งทฤษฎีว่าราชปุตคือพรหมิณที่ต่อมากลาบมาเป็นผู้นำ อย่างไรก็ตาม ฮินเตบีเตลปฏิเสธทฤษฎีของเขา ระบุว่า "เกินจริง" และ "ไม่เป็นเรื่องเป็นราว"
มิซากิ คูโนะ
ผลงานที่เป็นที่รู้จักดีได้แก่ เคต โฮชิมิยะ ใน "World Conquest ~ Zvezda Plot ~", ฮอว์ก ใน "ศึกตำนาน 7 อัศวิน"  , คาวาโมโตะ โมโมะ ใน "ตราบวันฟ้าใส"  และอื่น ๆ
19 กรกฎาคม
วันที่ 19 กรกฎาคม เป็นวันที่ 200 ของปี (วันที่ 201 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 165 วันในปีนั้น
อัตราส่วนชเตรล
อัตราส่วนชเตรล (Strehl ratio) เป็นค่าหนึ่งที่ชี้วัดประสิทธิภาพของกล้องโทรทรรศน์ หรือระบบการถ่ายภาพด้วยแสงอื่น ๆ คำนิยามในปัจจุบันหมายถึง สัดส่วนของค่าความสว่างสูงสุดที่ระนาบภาพของแสงจากแหล่งกำเนิดในระบบเชิงแสง ต่อค่าทางทฤษฎีของความสว่างสูงสุดสำหรับแหล่งกำเนิดแสงที่จุดเดียวกันนั้นหากระบบเชิงแสงทำงานได้จนถึงขีดจำกัดการเลี้ยวเบน อัตราส่วนนี้สัมพันธ์อย่างใกล้ชิดกับเกณฑ์ความคมชัดของแสงที่นิยามโดยคาร์ล ชเตรล นักคณิตศาสตร์และนักฟิสิกส์ชาวเยอรมัน
อัตราส่วนชเตรลมักถูกกำหนดที่ในสถานะที่อยู่กลางช่วงความชัดของระบบที่กำลังประเมิน เว้นแต่จะระบุไว้เป็นอย่างอื่น การแจกแจงความสว่างของภาพบนระนาบภาพของแหล่งกำเนิดแสงแบบจุดนั้นเรียกกันโดยทั่วไปว่า ฟังก์ชันกระจายจุด เห็นได้ชัดว่า การระบุรูปร่างของฟังก์ชันกระจายจุดด้วยตัวเลขค่าเดียว ดังเช่นอัตราส่วนชเตรลนั้น จะไม่มีความหมายอะไรในการใช้งานจริง เว้นแต่ว่ารูปร่างของฟังก์ชันกระจายจุดที่เกิดขึ้นจริงนั้นจะอยู่ในสภาพที่บิดเบี้ยวไปเพียงเล็กน้อยจากฟังก์ชันกระจายจุดในอุดมคติ (นั่นคือปราศจากความคลาดทางทัศนศาสตร์) วิธีนี้ใช้ได้กับระบบที่ได้รับการสอบเทียบอย่างดีจนเกือบถึงขีดจำกัดการเลี้ยวเบน (ซึ่งรวมถึงกล้องโทรทรรศน์และกล้องจุลทรรศน์ส่วนใหญ่ แต่อาจไม่รวมถึงกล้องถ่ายภาพ)
อัตราส่วนชเตรลเชื่อมโยงกับทฤษฎีความคลาดเคลื่อน (ซึ่งเป็นประโยชน์มากสำหรับผู้ออกแบบระบบที่ได้รับการสอบเทียบเป็นอย่างดี) ผ่านงานของอ็องเดร มาเรชัล และยิ่งกว่านั้น ยังให้ช่วยให้ความเชื่อมโยงที่มีความหมายระหว่างความคลาดทางทัศนศาสตร์เชิงเรขาคณิตและการทฤษฎีการเลี้ยวเบนในทางทัศนศาสตร์เชิงฟิสิกส์ ข้อเสียเปรียบอย่างมากของการใช้อัตราส่วนชเตรลเป็นเกณฑ์การประเมินภาพคือ แม้ว่าค่าที่ออกแบบจะสามารถคำนวณได้ค่อนข้างง่ายจากเอกสารเกี่ยวกับการออกแบบของระบบเชิงแสง แต่โดยหลักแล้ว ค่าความสว่างสูงสุดตามทฤษฎีไม่ได้พร้อมใช้งานได้โดยง่าย ดังนั้นจึงมักจะเป็นเรื่องยากที่จะวัดในระบบจริง
อัตราส่วนนี้ใช้กันอย่างแพร่หลายในการประเมินคุณภาพของความมองเห็นในสภาวะที่มีการรบกวนในชั้นบรรยากาศของโลก และเพื่อประเมินประสิทธิภาพของระบบอะแดปทิฟออปติก
แม่อายสะอื้น
โดยก่อนหน้านี้เคยเป็นภาพยนตร์จอเงินขนาด 35 มิลลิเมตร ออกฉายในปี พ.ศ. 2515 และกลับมาฉายอีกครั้งเมื่อปี พ.ศ. 2523 นำแสดงโดย สมบัติ เมทะนี, เนาวรัตน์ วัชรา, ทัศน์วรรณ เสนีย์วงศ์, กำธร สุวรรณปิยะศิริ, สะอาด เปี่ยมพงษ์สานต์, นงลักษณ์ โรจนพรรณ, เมตตา รุ่งรัตน์, นฤพนธ์ ดุริยพันธ์, จำรูญ หนวดจิ๋ม, มาลี เวชประเสริฐ
เรื่องย่อ
เรื่องราวของดาวนิล หญิงสาวที่สวยที่สุดของหมู่บ้านหนึ่งในอำเภอแม่อาย ที่มีฝีมือในการรำดาบเป็นอย่างมาก เธอเป็นลูกสาวของคำปัน ครูสอนศิลปะการแสดงล้านนา ที่เลี้ยงชีพด้วยการแสดงของคณะละคร จนกระทั่ง ถูกหนานเมืองเจ้าของคณะละครคู่แข่งกลั่นแกล้งทุกวิถีทาง ทำให้คณะละครของคำปันย่ำแย่ จนในท้ายที่สุด ดาวนิลจึงต้องตัดสินใจเดินทางมาหาเงินในกรุงเทพฯ แต่แท้ที่จริงแล้วเธอโดนหลอกให้ไปขายตัว แทนที่จะเป็นงานแสดงศิลปะล้านนาที่เธอถนัด
เหตุการณ์ผ่านไป เธอกลายเป็นดาราที่มือชื่อเสียงขึ้นมา แต่เธอต้องแลกด้วยการลืมอดีตของเธอ นั่นหมายถึง พ่อ น้อง และลูกของเธอไว้ที่แม่อาย และนี่เอง ที่กลายเป็นปมที่กดดันเธอ ให้ทำสิ่งที่ไม่มีใครคาดคิด
รางวัลที่ได้รับ
ละครปี 2547 ละครปี 2561
อาร์พีจี ฟูโดซัง
อาร์พีจี ฟูโดซัง เป็นซีรีส์มังงะสี่ช่องญี่ปุ่น โดยจิโยะ เค็มมตสึ ตีพิมพ์ในนิตยสาร Manga Time Kirara Carat นิตยสารมังงะแนวเซเน็งของสำนักพิมพ์โฮบุนชะตั้งแต่เดือนกรกฎาคม พ.ศ. 2561 ได้รับการรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 3 ได้รับการดัดแปลงเป็นซีรีส์อนิเมะโทรทัศน์โดยสตูดิโอโดงาโกโบ ออกอากาศตั้งแต่เดือนเมษายนถึงมิถุนายน พ.ศ. 2565
วัดธรรมยาน
วัดธรรมยาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาเฉลียง อำเภอหนองไผ่ จังหวัดเพชรบูรณ์
วัดธรรมยานสร้างขึ้นเพื่อเป็นอนุสรณ์บูชาหลวงพ่อฤๅษีลิงดำ วัดท่าซุง (สมัยเป็นเจ้าคุณพระสุธรรมยานเถระ) จึงนำคำว่า “ธรรมยาน” มาตั้งเป็นชื่อวัด วัดธรรมยานตั้งวัดเมื่อวันที่ 13 กุมภาพันธ์ พ.ศ. 2552 ได้รับพระราชทานวิสุงคามสีมาเมื่อวันที่ 8 สิงหาคม พ.ศ. 2556
สิ่งก่อสร้างภายในวัด ได้แก่ อุโบสถสร้างเมื่อ พ.ศ. 2554 โดยมีสถาปนิกอาวุโสจากบริษัท เอสซีจี จำกัด เป็นผู้ดำเนินการออกแบบและควบคุมการสร้าง มีรูปแบบเป็นสถาปัตยกรรมไทยประยุกต์ มีพระพุทธรูปที่ประดิษฐานซ้อนกันอยู่ 2 องค์แล้ว ยังมีรูปเหมือนหลวงพ่อฤาษีลิงดำด้วย ภายในตกแต่งด้วยลายไม้เรียบ ๆ ไม่เน้นภาพจิตรกรรมและการประดับกระจกตกแต่งสีสันสดใส หน้าอุโบสถมีประติมากรรมพญานาคขนาดใหญ่ 2 ตนอยู่คู่กัน คือ พญาศรีสุธนและพญาศรีสุนันท์ อุโบสถมีระเบียงคด ซึ่งประดิษฐานสมเด็จองค์ปฐมและพระพุทธเจ้า 28 พระองค์ มีรูปหล่อพระพุทธรูปหน้าตัก 4 ศอกยาวตลอดแนวกำแพง ยังมีวิหาร เป็นที่ประดิษฐานของสมเด็จพระพุทธธรรมยาน หรือ หลวงพ่อยิ้ม พระประธานหน้าตัก 15 ศอก สมเด็จองค์ปฐม สมเด็จปางจักรพรรดิ์ หลวงปู่ปานหน้าตัก 8 ศอก หลวงพ่อพระราชพรหมยานหน้าตัก 8 ศอก และมีพระชำระหนี้สงฆ์โดยรอบมหาวิหารจำนวน 104 องค์
การระบาดของโรคในเอลูรู
ในต้นเดือนธันวาคม 2020 ได้เกิดโรคที่ไม่รู้จักมาก่อนระบาดในเมืองเอลูรู ทางใต้ของรัฐอานธรประเทศ ในประเทศอินเดีย กรณีแรกมีรายงานในวันเสาร์ที่ 5 ธันวาคม 2020 และภายในสัปดาห์ต่อมาได้มีรายงานผู้ป่วยเพิ่มอีกมากกว่าห้าร้อยรายและมีผู้เสียชีวิตหนึ่งคน ปัจจุบันยังไม่ทราบสาเหตุโรคแต่มีการต้องสงสัยการปนเปื้อนโลหะหนักในแหล่งน้ำมากที่สุด
การระบาด
ผู้ป่วยกรณีแรกมีบันทึกไว้ในเย็นของวันที่ 5 ธันวาคม 2020 และภายในวันต่อมาได้มีผู้ป่วยส่งเข้าโรงพยาบาลราวสองสามร้อยคนด้วยอาการที่ใกล้เคียงกัน รายงานผู้เสียชีวิตรายเดียวเป็นชายอายุ 45 ปีที่มีอาการใกล้เคียงแต่เสียชีวิตด้วยหัวใจวายซึ่งไม่เกี่ยวกับอาการดังกล่าวในวันที่ 5 ธันวาคม โรคนั้นเริ่มแรกพบในย่านวันทาวน์ของเมืองเอลูรูก่อนจะแพร่กระจายไปยังพื้นที่อื่น ๆ ของเมือง เช่นเอลูรูชนบทและหมู่บ้านเดนดูลูรู ผู้ป่วยส่วนใหญ่ได้รับการรักษาที่โรงพยาบาลรัฐบาลเอลูรู ในขณะที่บางส่วนที่ต้องการการดูแลเพิ่มเติมจะถูกส่งไปยังสถาบันต่าง ๆ ในวิชัยวาทา และ คุนตูร์
ภายในคืนของวันจันทร์ที่ 7 ธันวาคม 2020 มีผู้ป่วยมากกว่า 400 คน ถึงแม้จะพบว่ามีผู้ป่วยในทุกช่วงอายุ แต่ผู้ป่วยส่วนใหญ่ มากกว่า 300 รายเป็นเด็ก จำนวนผู้ป่วยรวมอยู่ที่ 450 ราย และได้รับการปล่อยกลับบ้าน 200 คนในวันที่ 7 ธันวาคม ในขณะที่อาการที่ได้รับรายงานมีลักษณะเดียวไม่ว่าจะอายุเท่าไรหรือเพศอะไร ผู้ป่วยส่วนใหญ่อยู่ในช่วงอายุ 20-30 ปี  ผู้ป่วยใหม่ได้ลดจำนวนลงอย่างขัดเจนในวันที่ 8 ธันวาคม 2020 ในขณะที่ผู้ป่วยที่ได้รับการปล่อยตัวจากโรงพยาบาล 6 คนกลับพบอาการชักซ้ำรอบที่สองและถูกส่งตัวเข้าโรงพยาบาลอีกครั้ง
อาการ
อาการที่มีรายงานได้แก่ปวดหัว, อาเจียน, วิงเวียน, การหดเกร็ง, ชัก, คลื่นเหียน, ความวิตกกังวล, สูญเสียการรับรู้ และอาการทางประสาทวิทยาอื่น ๆ ที่มีการบันทึกไว้ว่าใกล้เคียงกับลมชัก
มาร์ก ออลไบรตัน
อ้างอิง
1989
ฟุตบอลทีมชาติบอสเนียและเฮอร์เซโกวีนา
ฟุตบอลทีมชาติบอสเนียและเฮอร์เซโกวีนา (บอสเนียน: Nogometna/Fudbalska reprezentacija Bosne i Hercegovine; ซีริลลิก: Ногометна/Фудбалска репрезентација Боснe и Херцеговинe) เป็นทีมฟุตบอลตัวแทนของประเทศบอสเนียและเฮอร์เซโกวีนา อยู่ภายใต้การควบคุมของสมาคมฟุตบอลบอสเนียและเฮอร์เซโกวีนา มีผลงานที่ดีที่สุดคือการเข้ารอบแบ่งกลุ่มในฟุตบอลโลก 2014 เป็นครั้งแรก
ชุดปัจจุบัน
รายชื่อผู้เล่นที่ลงแข่งขันใน ฟุตบอลโลก 2018 รอบคัดเลือก พบกับ วันที่ 13 พฤศจิกายน 2016 ข้อมูลการลงเล่นและการทำประตูนับถึงวันที่ 13 พฤศจิกายน หลังจากการพบกับ
อาเล็น ฮาลีลอวิช
อาเล็น ฮาลีลอวิช (Alen Halilović) เป็นนักฟุตบอลชาวโครเอเชียที่เล่นให้กับสโมสรกีฬาเฮเรินเฟน (ยืมตัวจากมิลาน) ในตำแหน่งกองกลางตัวรุก ก่อนหน้านั้นเขาเล่นให้กับสโมสรฟุตบอลดีนาโมซาเกร็บ และยังเป็นนักฟุตบอลที่อายุน้อยที่สุดที่ทำประตูในลีกโครเอเชีย และทีมชาติโครเอเชีย ทำให้ฮาลีลอวิชถูกขนานนามว่าเป็นเยาวชนที่ดีที่สุดคนหนึ่งของโลก
วรรณวิมล เจนอัศวเมธี
วรรณวิมล เจนอัศวเมธี ชื่อเล่น จูน (เกิด 19 เมษายน พ.ศ. 2543) เป็นนักเเสดงหญิงชาวไทยสังกัดจีเอ็มเอ็มทีวี เเละได้เล่นซีรีย์เรื่องเเรกคือเรื่อง นักเรียนพลังกิฟต์
ประวัติ
วรรณวิมล เจนอัศวเมธี (เกิด 19 เมษายน พ.ศ. 2543) ชื่อเล่น จูน เป็นนักเเสดงหญิงชาวไทยสังกัดจีเอ็มเอ็มที ด้านการศึกษา วรรณวิมลได้จบการศึกษาระดับปริญญาตรี มหาวิทยาลัยศรีนครินทรวิโรฒ พร้อมกับโอม ภวัต เเละเลิฟ ภัทรานิษ
การทำงาน
ก่อนหน้าวรรณวิมลเคยถ่ายเเบบ เเละถ่ายนิตยสารมาบ้าง เเละในปีพ.ศ. 2561 วรรณวิมลได้เข้าประกวดโกออนเกิร์ล สตาร์เสิร์ช ที่จัดร่วมกับจีเอ็มเอ็มทีวี เเละเป็นผู้ชนะเลิศในปีนั้น เเละได้เซ็นสัญญาเป็นนักเเสดงในสังกัดจีเอ็มเอ็มทีวี
20 กรกฎาคม
วันที่ 20 กรกฎาคม เป็นวันที่ 201 ของปี (วันที่ 202 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 164 วันในปีนั้น
กรัมแมน ทีบีเอฟ อเวนเจอร์
กรัมแมน ทีบีเอฟ อเวนเจอร์ (Grumman TBF Avenger) เป็นเครื่องบินทิ้งระเบิดตอร์ปิโดของสหรัฐ ใช้โดยกองทัพเรือสหรัฐในสงครามโลกครั้งที่สอง ถูกนำมาใช้ในยุทธนาวีที่มิดเวย์
นาทาน หล่อ
หลัว กวั้นชง (เกิด 13 กรกฎาคม พ.ศ. 2536) หรือสำเนียงกวางตุ้งว่า หล่อ กุนช้ง (เยฺว่พิน: Lo4 Gun3 cung1) หรือ นาทาน หล่อ (Nathan Law) เป็นนักการเมืองและนักปฏิบัติการเชิงรุก (activist) ในฮ่องกง สมัยที่เป็นผู้นำนักศึกษา (student leader) ได้เป็นประธานสภาผู้แทนสหภาพนักศึกษามหาวิทยาลัยหลิ่งหนาน (Lingnan University Students' Union: LUSU) และเลขาธิการสหพันธ์นักศึกษาฮ่องกง (Hong Kong Federation of Students: HKFS) ทั้งเป็นหนึ่งในผู้นำนักศึกษาในช่วงขบวนการร่มที่กินเวลา 79 วันใน พ.ศ. 2557 และเคยเป็นประธานเดโมซิสโต (Demosistō) พรรคการเมืองที่เกิดจากขบวนการดังกล่าว
วันที่ 4 กันยายน พ.ศ. 2559 ขณะอายุได้ 23 ปี เขาได้รับเลือกตั้งให้เป็นสมาชิกสภานิติบัญญัติฮ่องกงสำหรับเกาะฮ่องกง นับเป็นสมาชิกสภานิติบัญญัติที่อายุน้อยสุดในประวัติศาสตร์ฮ่องกง แต่รัฐบาลฮ่องกงคัดค้านการดำรงตำแหน่งของเขา เนื่องเพราะการสาบานตนที่เป็นปัญหา ทำให้เขาต้องพ้นจากตำแหน่งในวันที่ 14 กรกฎาคม พ.ศ. 2560
การเคหะแห่งชาติ (ประเทศไทย)
การเคหะแห่งชาติ (National Housing Authority) เป็นรัฐวิสาหกิจ สังกัดกระทรวงการพัฒนาสังคมและความมั่นคงของมนุษย์ จัดตั้งขึ้นเมื่อวันที่ 12 กุมภาพันธ์ พ.ศ. 2516
ประวัติ
สืบเนื่องจากปัญหาที่อยู่อาศัยสำหรับผู้มีรายได้น้อยในประเทศไทย ช่วงหลังสงครามโลกครั้งที่ 2 รัฐบาลจึงได้จัดตั้งกองเคหสถาน กรมประชาสงเคราะห์ ขึ้นในปี พ.ศ. 2483 หลังจากเริ่มต้นแผนพัฒนาเศรษฐกิจและสังคมในปี พ.ศ. 2504 ปัญหาที่อยู่อาศัยสำหรับผู้มีรายได้น้อยทวีความรุนแรงขึ้น รัฐบาลจึงได้จัดตั้งหน่วยงานที่เกี่ยวข้องกับการแก้ไขปัญหาที่อยู่อาศัยเพิ่มเติม ได้แก่ สำนักงานอาคารสงเคราะห์ กรมประชาสงเคราะห์ (ในปี พ.ศ. 2493) ธนาคารอาคารสงเคราะห์ (ในปี พ.ศ. 2496) และสำนักงานปรับปรุงแหล่งเสื่อมโทรมเทศบาลนครกรุงเทพ (ปี พ.ศ. 2503) จนในช่วงแผนพัฒนาเศรษฐกิจและสังคมแห่งชาติ ฉบับที่ 3 จึงมีการกำหนดนโยบายให้จัดตั้งหน่วยงานที่รับผิดชอบด้านที่อยู่อาศัยขึ้น และได้จัดตั้ง “การเคหะแห่งชาติ” ขึ้นเมื่อ วันที่ 12 กุมภาพันธ์ พ.ศ. 2516 ภายใต้ประกาศคณะปฏิวัติ ฉบับที่ 316 โดยมีวัตถุประสงค์ดังนี้
ต่อมาในวันที่ 26 มิถุนายน พ.ศ. 2517 ได้มีการประกาศใช้พระราชบัญญัติแก้ไขเพิ่มเติมประกาศของคณะปฏิวัติ ฉบับที่ 316 ที่ให้อำนาจการเคหะแห่งชาติออกพันธบัตรหรือตราสารการลงทุนได้
ในวันที่ 19 มีนาคม พ.ศ. 2522 ได้มีการประกาศใช้พระราชบัญญัติแก้ไขเพิ่มเติมประกาศของคณะปฏิวัติ ฉบับที่ 316 ฉบับที่ 2 ที่ได้ให้อำนาจการเคหะแห่งชาติเวนคืนที่ดินตามกฎหมายว่าด้วยการเวนคืนอสังหาริมทรัพย์เพื่อดำเนินการปรับปรุงหรือรื้อถอนแหล่งเสื่อมโทรมได้
ในปี พ.ศ. 2535 ได้มีการเสนอร่างพระราชบัญญัติแก้ไขเพิ่มเติมประกาศของคณะปฏิวัติ ฉบับที่ 316 เข้าสู่สภาผู้แทนราษฎรและได้มีการตั้งคณะกรรมาธิการวิสามัญพิจารณาร่างพระราชบัญญัติฉบับนี้และคณะกรรมาธิการได้นำเข้าสู่ที่ประชุมสภาในวาระที่ 2 และ 3 เมื่อวันที่ 6 พฤษภาคม พ.ศ. 2536 แต่ที่ประชุมสภาไม่เห็นชอบร่างทำให้ร่างพระราชบัญญัติฉบับนี้เป็นอันตกไป
และต่อมาในปีพ.ศ. 2537 ได้มีการเปลี่ยนแปลงวัตถุประสงค์ในการจัดตั้งใหม่ตามพระราชบัญญัติ การเคหะแห่งชาติ พ.ศ. 2537 ดังนี้
ผลการดำเนินงาน
นับแต่ปี พ.ศ. 2516 ถึงปี พ.ศ. 2553 การเคหะแห่งชาติ ได้ดำเนินงานพัฒนาและจัดสร้างที่อยู่อาศัยสำหรับประชาชนทุกระดับรายได้โดยเฉพาะผู้มีรายได้น้อยได้ รวมทั้งสิ้นจำนวน 732,249 หน่วย
พรรคริพับลิกันแห่งแคนาดา
พรรคริพับลิกันแห่งแคนาดา ก่อตั้งขึ้นเมื่อปี ค.ศ. 1967 เป็นพรรคการเมืองในประเทศแคนาดา  มีผู้เข้าชิงตำแหน่งประธานาธิบดีในพรรคถึง 2 คน ในการเลือกตั้งเมื่อปี ค.ศ. 1968 โดยเกอราด กูจอนได้รับ 420 คะแนน (คิดเป็น 0.9%) และโรเบิร์ต ไฮน์ได้รับ 175 คะแนน (0.5%)
แฮโลเพริดอล
แฮโลเพริดอล (Haloperidol) หรือชื่อทางการค้าคือ แฮลดอล (Haldol) เป็นยาระงับอาการทางจิต ใช้ในการรักษาโรคจิตเภท, รักษาอาการทิสท์ในผู้ป่วยโรคทูเร็ตต์, รักษาอาการฟุ้งพล่านในผู้ป่วยโรคอารมณ์สองขั้ว, รักษาอาการคลื่นไส้และอาเจียน, รักษาอาการเพ้อ, รักษาภาวะกายใจไม่สงบ, รักษาโรคจิตฉับพลันและอาการประสาทหลอนในผู้ป่วยโรคสั่นเพ้อเหตุขาดสุรา สามารถรับยาได้โดยการกิน ฉีดเข้ากล้ามเนื้อ หรือฉีดเข้าหลอดเลือดดำ โดยทั่วไปจะออกฤทธิภายใน 30-60 นาที
การใช้ยาแฮโลเพริดอลอาจก่อให้เกิดความผิดปกติในการเคลื่อนไหวที่เรียกว่าอาการยึกยือ (Tardive dyskinesia) ซึ่งจะเป็นอย่างถาวร นอกจากนี้ อาจมีเกิดกลุ่มอาการร้ายแรงจากสารออกฤทธิ์ต่อจิตประสาท (Neuroleptic malignant syndrome) ได้ด้วยเช่นกัน ทั้งนี้ การใช้ยานี้ในผู้ป่วยสูงอายุที่มีภาวะสมองเสื่อมจะเพิ่มความเสี่ยงการเสียชีวิต การใช้ยานี้ในระหว่างตั้งครรภ์อาจก่อปัญหาต่อทารกตามมา ผู้ป่วยโรคพาร์คินสันควรงดใช้ยานี้
ยาแฮโลเพริดอลถูกค้นพบในปีค.ศ. 1958 โดยแพทย์ชาวเบลเยียม พอล ยานส์เซน (Paul Janssen) และได้รับการขึ้นทะเบียนเป็นยาหลักขององค์การอนามัยโลก
การลอบสังหารอินทิรา คานธี
นายกรัฐมนตรีอินทิรา คานธีถูกลอบสังหาร เมื่อเวลา 9:29 น. วันที่ 31 ตุลาคม 1984 ที่บ้านพักของเธอบนถนนซัฟดัรจุง ในนิวเดลี เธอถูกลอบสังหารโดยองครักษ์ของเธอเอง คือ สัตวันต์ สิงห์ และ เพอันต์ สิงห์ ซึ่งเป็นผลพวงมาจากปฏิบัติการดาวน้ำเงิน การสังหารหมู่ชาวซิกข์ในวิหารทอง อมฤตสระ ซึ่งกระทำโดยกองทัพอินเดีย วิหารทองซึ่งเป็นศาสนสถานศักดิ์สิทธิ์สูงสุดของศาสนาซิกข์ได้รับความเสียหายอย่างหนัก
แปน รอน
แปน รอน (Pan Ron; ប៉ែន រ៉ន, การออกเสียง: [paen rɑːn]) เป็นนักร้องและแต่งเพลงชาวกัมพูชา ที่เป็นที่นิยมมากในช่วง พ.ศ. 2503 – 2513 และเป็นนักร้องโด่งดังระดับประเทศใน พ.ศ. 2509 เมื่อได้อัดแผ่นเสียงกับสิน ศรีสมุทร เธอได้ร้องเพลงไว้กว่าร้อยเพลง และแต่งร้องเองหลายเพลง ชีวิตส่วนตัวของเธอไม่เป็นที่รู้จักกันมากนัก เพราะนิยมเก็บตัวมากกว่า เธอเสียชีวิตในช่วงที่เขมรแดงปกครองประเทศ น้องสาวของเธอคือแปน รอม กล่าวว่ารอนรอดชีวิตจนกระทั่งทหารเวียดนามรุกราน และเธอได้หายสาบสูญไป ซึ่งเขมรแดงได้ฆ่าผู้คนจำนวนมากในเวลานั้น
การลอบสังหารอินทิรา คานธี
การลอบสังหาร
เวลาราว 9:20 น. ตามเวลาท้องถิ่น วันที่ 31 ตุลาคม 1984 อินทิรากำลังเดินทางไปสัมภาษณ์กับนักแสดงชาวอังกฤษ ปีเตอร์ อัสตีนอฟ ซึ่งกำลังถ่ายทำสารคดีให้กับโทรทัศน์ไอร์แลนด์ เธอเดินผ่านสวนของบ้านพักนายกรัฐมนตรีหมายเลข 1 ถนนซัฟดัรจุง (Prime Minister's Residence, No. 1 Safdarjung Road) ในนิวเดลีไปยังออฟฟิศ บ้านเลขที่ 1 ถนนอักบัร ซึ่งอยู่ติดกัน
อินทิราเดินผ่านประตูซึ่งมีองครักษ์ยืนคุ้มกันอยู่สองคน คือ สัตวันต์ และ เพอันต์ สิงห์ ทันใดนั้นเขาทั้งสองคนก็ยิงเข้าใส่อินทิรา เพอันต์ ยิงปืนสามนัดเข้าไปที่ช่องท้องของเธอ โดยใช้ปืนพกลูกโม่ขนาด .38 ตามด้วย สัตวันต์ ยิงปืน 30 นัด โดยใช้ปืนกึ่งปืนกลใส่เธอซ้ำหลังเธอล้มลงบนพื้น จากนั้นชายทั้งสองโยนอาวุธลงและ เพอันต์ได้กล่าวว่า “เราทำในสิ่งที่เราต้องทำ คุณทำในสิ่งที่คุณอยากทำ” ("I have done what I had to do. You do what you want to do.") หลังจากนั้นเพียง 6 นาที เจ้าหน้าที่ตำรวจตรวจตราพรมแดน ตาร์เสม สิงห์ ชัมวัล (Tarsem Singh Jamwal) และ ราม สราญ (Ram Saran) จับกุมและสังหารเพอันต์ ส่วน สัตวันต์ถูกจับกุมโดยองครักษ์อีกคนของอินทิรา เขาได้รับบาดเจ็บอย่างหนักจากความพยายามจะหลบหนี
เพอันต์ เป็นหนึ่งในบอดีการ์ดที่อินทิราชื่นชอบเป็นส่วนตัว เธอรู้จักกับเขามามากว่า 10 ปี ส่วน สัตวันต์ อายุเพียง 22 ปีในขณะก่อการลอบสังหาร และพึ่งได้รับแต่งตั้งเป็นองครักษ์ประจำตัวอินทิราเพียง 5 เดือนก่อนการลอบสังหาร
การเสียชีวิต
อินทิราถูกส่งตัวไปยังสถาบันการแพทย์ออลล์อินเดีย นิวเดลี หนึ่งในกลุ่มสถาบันวิทยาศาสตร์การแพทย์ออลล์อินเดีย ในเวลา 9:30 น. แพทย์ที่ทำการผ่าตัดรักษาได้ประกาศทางการของแพทย์ออกมาเมื่อเวลา 14:20 น. ยืนยันว่าเธอได้เสียชีวิตแล้ว การวินิจฉัยสาเหตุการเสียชิวิตโดยติรัถ ทาส โดกรา ระบุว่าเธอถูกยิง 30 นัด โดยใช้ปืนกึ่งปืนกลสเตียร์ลิง (Sterling sub-machine) และปืนลูกโม่ ฆาตกรยิงปืนใส่เธอทั้งหมด 33 นัด โดนตัวเธอ 30 นัด ในจำนวนนี้ 23 นัดทะลุร่างกาย ส่วนอีก 7 นัดฝังอยู่ในร่างกาย โดกราแยกกระสุนออกมาเพื่อระบุหาอาวุธที่ใช้ยิง โดยใช้วิธีการแบบการพิจารณาบัลลิสติก (ballistic examination) กระสุนนั้นวินิจฉัยพบว่าตรงกับของอาวุธในคลังแสงของ CFSL เดลี ร่างของเธอบรรจุใส่โลงและขนขึ้นรถขนปืน (gun carriage) ผ่านไปตามถนนของเดลีในเข้าวันที่ 1 พฤศจิกายน ไปยังตีนมูรติภวัน ซึ่งเป็นที่ไว้ร่างของบิดาของอินทิรา พิธีศพจัดขึ้นในวันที่ 3 พฤศจิกายน ใกล้กับราชฆาฏ อนุสรณ์สถานของมหาตมะ คานธี ในบริเวณที่เรียกว่า “ศากติสถล” โดยมีผู้สืบตำแหน่งและบุตรชายของเธอเอง ราชีพ คานธี เป็นผู้จุดไฟเผาศพ
ผลที่ตามมา
สี่วันหลังจากนั้น ศาสนิกชนซิกข์หลายพันคนถูกฆาตกรรมใน จลาจลต่อต้านชาวซิกข์ 1984
สัตวันต์ สิงห์ และ ผู้สมรู้ร่วมคิด เกหัร สิงห์ ถูกตัดสินประหารชีวิต ทั้งคู่ถูกประหารชีวิตในวันที่ 6 มกราคม 1989
รายชื่อสถานีรถไฟใต้ดินชัยปุระ
รายชื่อต่อไปนี้เป็นรายชื่อสถานีของรถไฟใต้ดินชัยปุระ ระบบขนส่งทางเร็วของชัยปุระในประเทศอินเดีย
การประท้วงในโบลิเวีย พ.ศ. 2562
การประท้วงในประเทศโบลิเวีย พ.ศ. 2562 เกิดขึ้น ในวันที่ 26 สิงหาคม พ.ศ. 2562 ที่กรุงลาปาซ เมืองหลวงของโบลิเวีย ผู้ประท้วงหลายร้อยคนเดินขบวนไปตามถนนสายต่าง ๆ แสดงความไม่พอใจความล่าช้าของรัฐบาลโบลิเวียและนานาประเทศในการดับไฟป่าที่เผาผลาญพื้นที่ป่าในโบลิเวียไปแล้วเป็นจำนวนมาก
การประท้วงในโบลิเวีย เริ่มตึงเครียดขึ้นเมื่อ วันที่ 20 ตุลาคม พ.ศ. 2562 ภายหลังการเลือกตั้งทั่วไปในประเทศโบลิเวีย โดยมีเรื่องน่าสงสัยเกี่ยวกับการนับคะแนนเกิดขึ้น เมื่อคณะกรรมการการเลือกตั้งสูงสุดของโบลิเวียเกิดหยุดนับคะแนนกระทันหันโดยไม่มีคำอธิบายใด ๆ ข้อกล่าวหาเรื่องที่ว่าเกิดการโกงการเลือกตั้งเริ่มจะเสียงดังขึ้นเรื่อย ๆ
วันที่ 22 ตุลาคม พ.ศ. 2562 ผู้ประท้วงจากฝ่ายค้านจุดไฟเผาสำนักงานคณะกรรมการการเลือกตั้งในเมืองซูเครและเมืองโปโตซีในภาคตะวันตกเฉียงใต้ของประเทศ รองประธานกรรมการการเลือกตั้ง อันโตนิโอ คอสตาส ประกาศลาออกจากตำแหน่ง ผู้ประท้วงไม่พอใจคะแนนผลการเลือกตั้งที่ส่งผลให้ได้ประธานาธิบดีคนเดิม การประท้วงยังคงดำเนินอยู่ในปัจจุบัน ผู้ประท้วงยังแต่งหน้าเป็น โจ๊กเกอร์ ในการประท้วงการนับคะแนนดังกล่าว
วันที่ 25 ตุลาคม พ.ศ. 2562 ที่กรุงลาปาซ เมืองหลวงของโบลิเวีย มีการประท้วงครั้งใหญ่ผู้ประท้วงปิดถนนในกรุงลาปาซ
เฟร์นันโด คามาโช ผู้นำองค์กรประชาสังคมในเมืองซานตากรุซเดลาซิเอร์รา เมืองใหญ่อันดับ 2 ของประเทศลาตินอเมริกาแห่งนี้ เรียกร้องให้ประชาชนนัดหยุดงานตั้งแต่เที่ยงวันอังคารตามเวลาท้องถิ่น โดยคาดว่าระบบขนส่งและธุรกิจจะปิดทำการตามการเรียกร้อง
ในวันที่ 31 ตุลาคม พ.ศ. 2562 มีผู้ประท้วงเสียชีวิต 2 ราย ที่ เมือง มอนเตโร ห่างจาก ซานตากรุซเดลาซิเอร์รา ไปทางเหนือราว 60 กิโลเมตร มีจำนวนผู้บาดเจ็บ 140 ราย
ในวันที่ 7 พฤศจิกายน พ.ศ. 2562 การประท้วงผลการเลือกตั้งประธานาธิบดีโบลิเวียกลายเป็นเหตุการณ์รุนแรง ที่เมืองวินโต โกชาบัมบา มีการวางเพลิงเผาศาลากลาง ส่วนที่เมืองกิลลาคอลโลซึ่งอยู่ใกล้กันก็เกิดความรุนแรง และมีผู้เสียชีวิตไป 1 คน กลุ่มผู้ชุมนุมทำร้ายร่างกาย นาง แพทริเซีย อาร์เซ นายกเทศมนตรีหญิง เมืองวินโต
ในวันที่ 9 พฤศจิกายน พ.ศ. 2562 ผู้ชุมนุมปิดสถานีโทรทัศน์ 2 ช่อง ต่อมา วันที่ 11 พฤศจิกายน พ.ศ. 2562 ประธานาธิบดีประเทศโบลิเวียประกาศลาออก รวมผู้เสียชีวิต 3 ราย
ก่อนหน้านี้ การประท้วงในประเทศโบลิเวีย ที่เกิดขึ้นใน วันที่ 27 พฤษภาคม พ.ศ. 2561 เป็นการประท้วงต่อต้านรัฐบาลโบลิเวีย โดยผู้ประท้วง ปะทะกับตำรวจปราบจลาจล ในเมือง โกชาบัมบา จนมีผู้เสียชีวิต 1 ราย ในวันที่ 28 พฤษภาคม พ.ศ. 2561 ได้แก่ นาย โจนาธาน กิสเป้ โดยรัฐบาลกล่าวว่า นาย โจนาธาน กิสเป้ เสียชีวิตจากพลุขนาดใหญ่ของกลุ่มผู้ประท้วง แต่ ทางกลุ่มผู้ประท้วงซึ่งส่วนใหญ่เป็นนักศึกษากล่าวว่าเขาเสียชีวิตจากกระสุนปืนของตำรวจ
ฮาบิบ เบย์
ฮาบิบ เบย์ (Habib Beye) เกิดเมื่อวันที่ 19 ตุลาคม ค.ศ. 1977 เป็นอดีตนักฟุตบอลชาวเซเนกัลที่เกิดในฝรั่งเศส เคยเล่นในพรีเมียร์ลีก กับนิวคาสเซิล ยูไนเต็ดและสโมสรฟุตบอลแอสตันวิลลา และฟุตบอลทีมชาติเซเนกัล เล่นตำแหน่งแบ็กขวาและตำแหน่งกองหลัง
อ้างอิง
1977
การสระผม
การสระผม เป็นกิจกรรมอย่างหนึ่งของมนุษย์เพื่อทำความสะอาดเส้นผมและหนังศีรษะ มักใช้แชมพูในการสระผม เพื่อละลายไขมันและเป็นตัวนำพาสิ่งสกปรกที่ติดอยู่กับไขมันออกมา บางทีมีการใช้ครีมนวดบำรุงผมร่วมด้วย การสระผมจะใช้วิธีการเกา นวด เพื่อนำพาสิ่งสกปรกออกจากเส้นผม และล้างสิ่งสกปรกเหล่านั้นด้วยน้ำสะอาดทุกครั้ง
แม่น้ำทาโมทร
แม่น้ำทาโมทร (दामोदर नदी; Damodar River) เป็นแม่น้ำที่ไหลผ่านรัฐฌารขัณฑ์และรัฐเบงกอลตะวันตก ประเทศอินเดีย แม่น้ำอุดมไปด้วยแร่ มีการทำเหมืองขนาดใหญ่และกิจกรรมด้านอุตสาหกรรม เดิมทีรู้จักในชื่อ "ความเศร้าแห่งเบงกอล" (Sorrow of Bengal) เพราะได้รับความเสียหายจากน้ำท่วมบริเวณที่ราบในรัฐเบงกอลตะวันตก แม่น้ำทาโมทรและแม่น้ำสายย่อยมีการสร้างเชื่อนหลายแห่ง ยังเป็นแม่น้ำที่สกปรกที่สุดของอินเดีย (ค.ศ. 2003)
แขวงพัฒนาการ
พัฒนาการ เป็นแขวงในเขตสวนหลวง กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 โดยแยกจากแขวงสวนหลวงพร้อมกับแขวงอ่อนนุช และได้ชื่อตามชื่อถนนพัฒนาการซึ่งตัดผ่านท้องที่แขวง
ที่ตั้งและอาณาเขต
แขวงพัฒนาการครอบคลุมพื้นที่ด้านตะวันออกเฉียงเหนือของเขตสวนหลวง มีอาณาเขตติดต่อกับแขวงข้างเคียงดังนี้
การคมนาคม
ทางสายหลักในพื้นที่แขวงพัฒนาการ ได้แก่
21 กรกฎาคม
21 กรกฎาคม เป็นวันที่ 202 ของปี (วันที่ 203 ในปีอธิกสุรทิน) ในปฏิทินเกรกอเรียน เหลือเวลาอีก 163 วันจนถึงสิ้นปี
แขวงพัฒนาการ
การคมนาคม
ส่วนทางสายรองในพื้นที่แขวง ได้แก่
กาด อาวีกาด
กาด อาวีกาด (גד אביגד; ค.ศ. 1930 –) เป็นนักชีวเคมีชาวอิสราเอล เมื่อเขาอายุ 17 ปี เขาได้เข้าร่วมการจัดอันดับของPalmach เขาได้เข้าศึกษาที่มหาวิทยาลัยฮีบรูแห่งเยรูซาเลม ได้รับปริญญาเอกในปี ค.ศ. 1958
ในปี ค.ศ. 1957 เขาได้รับรางวัลอิสราเอลพริตซ์ในสาขาวิทยาศาสตร์ ร่วมกับ Shlomo Hestrin และDavid Sidney Feingold
อาวีกาดเป็นรองศาสตราจารย์ภาควิชาชีวเคมีที่มหาวิทยาลัยฮิบรู และในปี ค.ศ. 1970 ย้ายไปอยู่ที่สหรัฐอเมริกา และสอนที่โรงเรียนแพทย์โรเบิร์ตวูดจอห์นสันในรัฐนิวเจอร์ซีย์
กลุ่มรัฐกะเหรี่ยงแดง
กลุ่มรัฐกะเหรี่ยงแดง (ကရင်နီပြည်နယ်များ; Karenni States) หรือเรียก เมืองยางแดง เป็นชื่อเรียกกลุ่มรัฐของชาวกะเหรี่ยงแดง ซึ่งปัจจุบันอยู่ในพื้นที่ของรัฐกะยา ประเทศพม่า ดินแดนนี้อยู่ทางใต้ของสหพันธรัฐชานและทางตะวันออกของพม่าของอังกฤษ รัฐบาลของบริติชอินเดียและพระเจ้ามินดงแห่งราชวงศ์อลองพญา ได้ลงนามในสนธิสัญญารับรองเอกราชของกลุ่มรัฐกะเหรี่ยงแดงใน พ.ศ. 2418 ดินแดนนี้ไม่เคยถูกผนวกเป็นส่วนหนึ่งของพม่าของอังกฤษ เมื่อพม่าได้รับเอกราช กลุ่มรัฐกะเหรี่ยงแดงกลายเป็นรัฐกะยา แต่ตั้งแต่ 29 เมษายน พ.ศ. 2502 ทั้งรัฐชานและรัฐกะยาถูกปกครองโดยรัฐบาลพม่าโดยตรง
ประวัติศาสตร์
ไม่มีข้อมูลทางประวะติศาสตร์ที่ชัดเจนของกลุ่มรัฐกะเหรี่ยงแดงก่อนพุทธศตวรรษที่ 24 จากหลักฐานยุคต้นของกลุ่มรัฐเหล่านี้ปรากฏเพียงว่ากลุ่มรัฐเหล่านี้ปกครองโดยเจ้าฟ้าและอยู่ภายใต้การควบคุมของเจ้าฟ้าไทใหญ่
วี่น-มอง (นักมวยสากล)
วี่น-มอง (ဝင်းမောင်, ) เป็นนักมวยสากลสมัครเล่นชาวพม่า เกิดเมื่อ 1 กุมภาพันธ์ พ.ศ. 2489 ได้ติดทีมชาติพม่าเข้าร่วมการแข่งขันกีฬาโอลิมปิก พ.ศ. 2515 ที่มิวนิก ประเทศเยอรมนีตะวันตก โดยเข้าแข่งขันในรุ่นแบนตัมเวต แต่เป็นฝ่ายแพ้ออร์ลันโด มาร์ติเนซ จากคิวบา ตกรอบสอง นอกจากนั้น ยังเคยติดทีมชาติพม่าเข้าแข่งขันกีฬาเอเชียนเกมส์ เคยได้เหรียญทองแดงในรุ่นแบนตัมเวตเมื่อ พ.ศ. 2509 ที่กรุงเทพฯ และได้เหรียญเงินรุ่นเดิมเมื่อ พ.ศ. 2513 ที่กรุงเทพฯ
กลุ่มรัฐกะเหรี่ยงแดง
การปกครองของอังกฤษในพม่า
กลุ่มรัฐกะเหรี่ยงแดงมีสถานะเป็นเมืองขึ้นของพม่าของอังกฤษใน พ.ศ. 2435 เมื่อผู้ปกครองของกลุ่มรัฐเหล่านี้ยอมรับข้าหลวงจากรัฐบาลอังกฤษ ต่อมา ในวันที่ 10 ตุลาคม พ.ศ. 2465 กลุ่มรัฐกะเหรี่ยงแดงและรัฐชานได้รวมกันเป็นสหพันธรัฐชาน ภายใต้การดูแลข้าหลวงอังกฤษซึ่งดูแลกลุ่มรัฐว้าด้วย
หลังจากพม่าได้รับเอกราช
รัฐธรรมนูญของสหภาพพม่า พ.ศ. 2490 ได้ให้กลุ่มรัฐกะเหรี่ยงแดงรวมเข้ากับสหภาพพม่าในฐานะรัฐเดียวคือรัฐกะเหรี่ยงแดงและสามารถแยกตัวออกมาได้หลังจากรวมกันแล้ว 10 ปี ใน พ.ศ. 2495 ดินแดนเมืองไปที่เคยอยู่ในรัฐชานได้ถูกนำมารวมกับรัฐกะเหรี่ยงแดงและเปลี่ยนชื่อเป็นรัฐกะยา
ตำบลนาเมือง
นาเมือง เป็นตำบลหนึ่งของอำเภอเสลภูมิ จังหวัดร้อยเอ็ด
ที่ตั้งและอาณาเขต
ตำบลนาเมืองมีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
ตำบลนาเมืองแบ่งพื้นที่การปกครองออกเป็น 20 หมู่บ้าน
พรรคประชาชน (เกาหลีใต้)
พรรคประชาชน  เป็นพรรคการเมืองในประเทศเกาหลีใต้ ก่อตั้งครั้งแรกเมื่อวันที่ 10 มกราคม ค.ศ. 2016 และก่อตั้งอย่างเป็นทางการเมื่อวันที่ 2 กุมภาพันธ์ ค.ศ. 2016 มีอุดมการณ์ทางการเมืองแบบเสรีนิยม ปฏิรูปนิยม และเป็นกลาง
แร่
แร่ (mineral) เป็นธาตุหรือสารประกอบทางเคมีที่เกิดขึ้นเองตามธรรมชาติ ด้วยกระบวนการทางอนินทรีย์ ส่วนใหญ่เป็นของแข็ง มีโครงสร้างภายในที่เป็นระเบียบ มีสูตรเคมีและสมบัติอื่น ๆ ที่แน่นอนคงที่หรืออาจเปลี่ยนแปลงได้ในวงจำกัด
แฟร์รี่ย์ ซอร์ดฟิช
แฟร์รี่ย์ ซอร์ดฟิช (Fairey Swordfish) เป็นเครื่องบินทิ้งระเบิดตอร์ปิโดของสหราชอาณาจักรในสงครามโลกครั้งที่สอง ออกแบบโดยแฟร์รี่ย์เอวิเอชันคอมปะนี ถูกนำมาใช้ในยุทธนาวีที่ตารันโต
กะเหรี่ยงแดงตะวันตก
กะเหรี่ยงแดงตะวันตก (Western Karenni) เป็นการรวมเรียกกลุ่มรัฐกะเหรี่ยงแดง 4 รัฐที่อยู่ทางฝั่งตะวันตกของแม่น้ำสาละวิน ได้แก่ บอละแค นามเมกอน นองปาเล และเจโบจี ในวันที่ 21 มิถุนายน พ.ศ. 2418 รัฐบาลของบริติชอินเดียและพระเจ้ามินดงแห่งราชวงศ์อลองพญา ได้ลงนามในสนธิสัญญารับรองเอกราชของกะเหรี่ยงแดงตะวันตก ในวันที่ 23 มกราคม พ.ศ. 2434 กะเหรี่ยงแดงตะวันตกเข้าเป็นรัฐในอารักขาของบริติชอินเดีย
ใน พ.ศ. 2407 เจ้าฟ้ากะเหรี่ยงแดงได้ร้องขอให้อังกฤษเข้ามาอารักขา แต่อังกฤษไม่ได้แสดงความสนใจ หลังจากเจ้าฟ้าพระองค์นั้นสิ้นพระชนม์ใน พ.ศ. 2412 โอรสทั้งสององค์หวั่นเกรงการรุกรานของพม่าจึงร้องขอการคุ้มครองจากอังกฤษ แต่อังกฤษปฏิเสธ เมื่อพม่าต้องการรวมเขตของกะเหรี่ยงแดงเข้ามาในการปกครอง อังกฤษได้รับรองความเป็นเอกราชของรัฐทั้งสี่ ซึ่งต่อมา รัฐเหล่านี้ถือเป็นรัฐในอารักขาของอังกฤษตั้งแต่ 21 มิถุนายน พ.ศ. 2418
หมวดโอภาส
หมวดโอภาส ยอดมือปราบ..คดีพิศวง เป็นรายการโทรทัศน์ประเภทละครชุด หรือ ซีรีส์ (Series) ภาคต่อของ สายลับเดอะซีรีส์ กับ 24 คดีสุดห้ามใจ ผลิตโดยค่ายภาพยนตร์จีทีเอช และ จอกว้าง ฟิล์ม ออกอากาศทางสถานีโทรทัศน์โมเดิร์นไนน์ทีวี วันเสาร์-อาทิตย์ เวลา 20.40 น.–21.30 น. โดยเริ่มออกอากาศครั้งแรกวันเสาร์ที่ 11 มิถุนายน พ.ศ. 2554 ต่อมา ให้ทำภาคต่อ โดยเปลี่ยนชื่อเป็น หมวดโอภาส เดอะซีรีส์ ปี 2 ออกอากาศทางสถานีโทรทัศน์โมเดิร์นไนน์ทีวี ทุกวันอาทิตย์ เวลา 16.00 น.– 17.00 น. โดยเริ่มออกอากาศครั้งแรกวันอาทิตย์ที่ 8 กรกฎาคม พ.ศ. 2555
เรื่องย่อ
จับกุมชายเมาแล้วขับ, รวมแก๊งค์ป้าเล่นป๊อกเด้ง , ตะครุบคนวิ่งราว , ช่วยตามหายายหลงทาง คดีเหล่านี้ล้วนถูกคลี่คลายมาแล้วนับครั้งไม่ถ้วน แต่ถ้าคดีที่เกิดขึ้นไม่ใช่คดีธรรมดาอย่างที่เคยเป็น พยานอาจไม่ใช่คนที่มีลมหายใจ ที่เกิดเหตุอาจเคยเป็นแดนอาถรรพ์ของกลาง อาจเป็นสิ่งลี้ลับ หรือกระทั่งคนร้ายอาจเป็นสิ่งเหลือเชื่อที่พิสูจน์ไม่ได้! แล้วใครกัน? ที่จะมาคลี่คลายคดีพิศวงเหล่านั้น
ขอต้อนรับการกลับมาอีกครั้งของ หมวดโอภาส (เต๋อ-ฉันทวิชช์ ธนะเสวี) ตำรวจหนุ่มสุดซื่อแต่ไฟแรง แห่งหน่วยงานสอบสวนและสนับสนุนคดีพิเศษ (ASI) ที่ครั้งหนึ่งระหว่างปฏิบัติภารกิจเกิดพลาดท่าล้มหัวฟาดกับศาลเจ้าที่สุดเฮี้ยน ..หลังจากนั้นเขาก็สัมผัสกับเรื่องประหลาด ทั้งมองเห็นวิญญาณ คุยกับกุมารและนอนข้าง ๆ ผีแม่ม่าย พอนานเข้า หมวดของเรารู้สึกว่ามันไม่ใช่เรื่องปกติ สิ่งที่เห็นอาจไม่มีอยู่จริง ความกลัวจึงผุดขึ้นสมองพร้อมกับเสียงร้องแต๋วแตกยิ่งกว่ากระจั๊วบินมาเกาะคอเสียอีก!
แต่เพราะคนมักว่ากันว่า ยิ่งกลัวสิ่งใดก็ยิ่งเจอสิ่งนั้น คราวนี้หมวดสุดบื้อของเราจึงต้องเข้าพัวพันกับคดีแปลก ๆ ที่ไม่มีตำรวจคนไหนกล้าลืม เพราะต้องมาเจอกับเรื่องพิศวงชวนให้หลับตาปี๋ หมวดโอภาส จึงต้องทำตาเขม็ง เกร็งขาไม่ให้สั่น กลั้นปัสสาวะไม่ให้เล็ด เพื่อปิดคดีให้สำเร็จตามคำสั่งของสารวัตรที่มอบคดีผี ๆ ให้เขาทำเป็นประจำ
และงานนี้ยังยากกว่าที่คิดเมื่อมีหมวด จอนนี่ (เผือก-พงศธร จงวิลาส) ตำรวจชื่อฝรั่งแต่ดันหน้าตี๋แถมชอบหลีสาว ๆ และเป็นผู้ที่มีความเชื่อทุกอย่างตรงข้ามกับ หมวดโอภาสหมวดจอนนี่จึงมักสรุปคดีโดยอาศัยหลักการและหลักฐาน ขณะที่ หมวดโอภาส มีผู้ช่วยเป็นไสยศาสตร์ล้วน ๆ จึงไม่ต้องแปลกใจที่บัวขวัญจะปลาบปลื้มหมวดจอนนี่และร้องยี้ใส่หมวดจอมบื้อของเรา
เต้น-มหยิ่น
เต้น-มหยิ่น (သိန်းမြင့်; ปริวรรต: สินมยิง) เป็นนักมวยสากลสมัครเล่นชาวพม่า เกิดเมื่อ 14 มกราคม พ.ศ. 2479 ที่ย่างกุ้ง เคยติดทีมชาติพม่าเข้าแข่งขันกีฬาโอลิมปิกถึงสามครั้งคือ พ.ศ. 2499 ที่เมลเบิร์น พ.ศ.2503 ที่โรม และ พ.ศ. 2507 ที่โตเกียว ประเทศญี่ปุ่น แต่ไม่ได้เหรียญรางวัล และได้เหรียญทองในการแข่งขันมวยสากลสมัครเล่นรุ่นแบนตัมเวตในกีฬาเอเชียนเกมส์ พ.ศ. 2501 ที่โตเกียว
โกโมกุ
โกโมกุ เป็นเกมกระดานชนิดหนึ่ง เรียกอีกชื่อหนึ่งว่า Gobang หรือ เรียง 5 ตัว  โดยทั่วไปแล้วเล่นกับตัวเดินหมากล้อม (ตัวดำและตัวขาว) บนกระดานหมากล้อม(19x19)  อย่างไรก็ตามเพราะเดินได้ที่ละหนึ่งครั้ง และตัวเดินไม่สามารถย้ายทีหรือออกจากกระดานได้  โกโมกุอาจเล่นบนกระดาษกับปากกา  เกมชนิดนี้เป็นที่รู้จักในหลายประเทศภายใต้ชื่อที่แตกต่างกัน
ตัวดำเดินก่อน ผู้เล่นวางตัวเดินบนตำแหน่งบนกระดานที่มีเส้นตัดกัน  ผู้ชนะคือผู้ที่สามารถเรียงตัวเดินได้ 5 ตัวในแนวตั้ง แนวนอน หรือแนวทแยงมุม
ตำบลลำปลายมาศ
ลำปลายมาศ เป็นตำบลตำบลหนึ่งในอำเภอลำปลายมาศ จังหวัดบุรีรัมย์ โดยมีพื้นที่ทั้งหมดอยู่ในความรับผิดชอบของเทศบาลตำบลลำปลายมาศ
วัดโคเขตตาราม
วัดโคเขตตาราม เป็นวัดราษฎร์ชั้นตรี สร้างเมื่อ พ.ศ. 2448 เดิมชื่อวัดบ้านนางัว ได้รับพระราชทานวิสุงคามสีมา เมื่อวันที่ 30 เมษายน พ.ศ. 2522 เขตวิสุงคามสีมา กว้าง 40 เมตร ยาว 80 เมตร ปัจจุบันตั้งอยู่เลขที่ 93 หมู่ที่ 1 บ้านนางัว ตำบลนางัว อำเภอน้ำโสม จังหวัดอุดรธานี มีเนื้อที่ 6 ไร่ 1 งาน 80 ตารางวา โฉนดที่ดินเลขที่ 3106 เป็นวัดเก่าแก่ประจำอำเภอน้ำโสม สังกัดคณะสงฆ์มหานิกาย
วัดบ้านนางัว
เมื่อปี พ.ศ. 2448 เขตกิ่งอำเภอน้ำโสม  เป็นป่าไม้ที่อุดมสมบูรณ์มาก สัตว์ป่านานาชนิดยังมีมากมาย ตำบลนางัวยังอยู่ภายใต้การปกครองของอำเภอบ้านผือ และเคยเป็นพื้นที่ที่มีความขัดแย้งกันระหว่างรัฐและลัทธินิยม มีการสู้รบกันมาเป็นระยะยาวนาน มีอนุสาวรีย์วีรชนน้ำโสมเป็นสักขีพยาน ต่อมาได้มีชาวบ้านอพยพเข้ามาตั้งรกรากในเขตป่าแห่งนี้ มีประมาณ 5 ครอบครัว ได้ถากถางป่าทำไร่ปลูกพืช และได้เจอซากปรักหักพังคล้ายวัดเก่า มีเนินอิฐดินเผาคล้ายอุโบสถ์ จึงช่วยกันถากถางทำความสะอาดบริเวณดังกล่าว ซึ่งเป็นที่ตั้งของอุโบสถวัดบ้านนางัว
ประวัติวัดโคเขตตาราม
วัดโคเขตตาราม เดิมทีชื่อวัดบ้านนางัว เหตุที่มาของการตั้งชื่อวัดบ้านนางัว (จากคำบอกเล่ามี 2 นัย) คือ บริเวณพื้นที่นี้เป็นที่ลุ่มน้ำมีสัตว์นานาชนิดมาอาศัยกินน้ำและหนึ่งในนั้นคือวัวป่ามีจำนวนมากได้อาศัยอยู่บริเวณนี้จึงเรียกชื่อบริเวณนี้ว่า “นางัว” จึงได้ตั้งชื่อหมู่บ้านว่า “บ้านนางัว” และชื่อวัดก็ตั้งตามชื่อหมู่บ้าน อีกนัย คือ ได้มีบุคคลกลุ่มหนึ่งมีอาชีพค้าขายวัว หรือที่เรียกว่านายฮ้อย มีนายฮ้อยแสง เป็นหัวหน้า (นายฮ้อยแสง คือกลุ่มที่ไปสร้างบ้านม่วงแสงทอง ตำบลน้ำโสม อำเภอน้ำโสม ปัจจุบัน) ต้อนวัวไปขายยังต่างบ้านต่างเมือง และมีนายฮ้อยอีกกลุ่มที่แยกออกมาตั้งหลักปักฐานในพื้นที่แห่งนี้ เป็นผู้มีฐานะดีมีพี่น้องที่ติดตามกันมา 2 คน สมัยนั้นยังไม่มีนามสกุลใช้ จึงตั้งนามสกุลใช้กันเอง คนผู้เป็นพี่ตั้งนามสกุลตามชื่อบ้านว่า “นางัว” คนผู้เป็นน้องตั้งนามสกุลว่า “สุริยะแสง” และพัฒนาหมู่บ้านจนมีลูกหลานและผู้คนเริ่มเข้ามาตัดไม้ ถากถางที่ทำไร่ปลูกพืชเกษตร และผู้ค้าขายก็ทยอยกันมาเรื่อยๆ เมื่อปี พ.ศ. 2500 วัดบ้านนางัวได้รับการพัฒนามาเรื่อยๆ ในด้านการก่อสร้างเสนาสนะต่างๆ ขึ้นจากแรงศรัทธาของพุทธศาสนิกชน โดยมีการก่อสร้างอุโบสถ์ขึ้น ได้รับพระราชทานวิสุงคามสีมาเมื่อปี พ.ศ. 2522 และทำการเปลี่ยนชื่อจากวัดบ้านนางัวเป็นวัดโคเขตตารามในปัจจุบัน เมื่อปี พ.ศ. 2528 ได้ดำเนินการก่อสร้างศาลาการเปรียญหลังใหม่ โดยมีพระครูวรคุณารักษ์ เป็นประธาน ฝ่ายสงฆ์ และ กำนันถนอม คำภา เป็นประธานฝ่ายฆราวาส และพุทธศาสนิกชนทั่วไปดำเนินการ (ชื่อศาลาปัญญาวัฒนานุสรณ์) ลักษณะทรงไทยประยุกต์ครึ่งไม้ครึ่งปูน เมื่อปี พ.ศ. 2548 ได้มีการบูรณะอุโบสถหลังเก่าที่เกิดรอยรั่วบนหลังคา ตลอดจนเสนาสนะต่างๆ โดยมีพระอธิการพิสิฐ ปริปุณโณ เป็นประธานฝ่ายสงฆ์ พร้อมด้วยพุทธศาสนิกชนอำเภอน้ำโสม เป็นผู้ดำเนินการ
ประกอบไปด้วย
วิหารบูรพาจารย์ คือ พระครูปัญญาวัฒนคุณ(อ่ำ ปญฺญาวุฒฺโฑ) อดีตเจ้าอวาสวัดโคเขตตาราม อันเป็นที่เคารพสักการะของพุทธศาสนิกชนชาวอำเภอน้ำโสม ตัววิหารเริ่มก่อสร้างเมื่อปี พ.ศ. แล้วเสร็จในปี พ.ศ. รูปเหมือนหลวงปู่อ่ำหล่อด้วยทองเหลืองสมริดรมดำขนาดเท่าองค์จริง
วิหารหลวงปู่นาค
โรงเรียนพระปริยัติธรรม
โรงเรียนวัดโคเขตตาราม สำนักงานเขตพื้นที่การศึกษาประถมศึกษาอุดรธานี เขต 4 สำนักงานพระพุทธศาสนาแห่งชาติ ภายใต้การดูแลกำกับของมหาเถรสมาคม ตั้งอยู่ เลขที่ 93  หมู่ที่  1 ตำบลนางัว  อำเภอน้ำโสม  จังหวัดอุดรธานี   รหัสไปรษณีย์  41210  มีเนื้อที่ของวัดทั้งหมด  6 ไร่  1 งาน  80  ตารางวา  ใช้เป็นโรงเรียน  จำนวน  1  ไร่  1 งาน   80  ตารางวา เปิดสอนระดับชั้นมัธยมศึกษาตอนต้น (ม.1 –ม.6)
โรงเรียนวัดโคเขตตาราม ได้ก่อตั้งโรงเรียน  16 พฤษภาคม พ.ศ. 2535 โดยได้เปิดเป็นโรงเรียนสอนพระปริยัติธรรม แผนกนักธรรมบาลี เป็นต้นมา โดยมี  พระครูวรคุณารักษ์ (ทองแดง เตชธมฺโม)   เป็นผู้จัดการ และมี  พระมหาสมปอง   มุทิโต  เป็นครูใหญ่  โดยเปิดทำการเรียนการสอนในระดับมัธยมศึกษาตอนต้น อาศัยศาลาการเปรียญ เป็นอาคารเรียนชั่วคราว ต่อมาในปี พ.ศ. 2545 ได้ย้ายโรงเรียนโคเขตตาราม  กลับมาเปิดทำการเรียนการสอนที่วัดโคเขตตาราม   ตำบลนางัว  อำเภอน้ำโสม   จังหวัดอุดรธานี  โดยมี  พระครูวิชัยมังคโลภาส  เป็นผู้จัดการ  และมี  พระมหานิยม   กิตฺติปญฺโญ  เป็นครูใหญ่  โดยเปิดทำการเรียนการสอนในระดับมัธยมศึกษาตอนต้น โดยอาศัยศาลาการเปรียญชั้น  2  เป็นอาคารเรียนมีครูประจำการ ปัจจุบัน มีพระครูอุดรสุนทรเขต เป็นผู้จัดการ/ผู้อำนวยการ เปิดทำการเรียนการสอนในระดับมัธยมศึกษาตอนต้น (ม. 1 - ม. 6) โดยมีอาคารเรียนถาวร  จำนวน 1 หลัง  มี  3  ชั้น เป็นอาคารคอนกรีต  จำนวน  11 ห้อง  จัดเป็น ห้องธุรการ ห้องปฏิบัติการวิทยาศาสตร์ ห้องคอมพิวเตอร์ ห้องสมุด ห้องสหกรณ์ ห้องประชุม ส่วนห้องสมุดมีขนาด 40 ตารางเมตร มีหนังสือทั้งหมด 4,000 เล่ม มีห้องวิชาการให้บริการ หลักสูตร ตำราเรียน คู่มือ การเรียนวิชา ต่างๆ เพื่อให้ครู ค้นคว้า โรงเรียนได้ทำการติดตั้งระบบเครือข่ายภายในและระบบอินเทอร์เน็ต ความเร็วสูงและคอมพิวเตอร์เพื่อใช้ในการบริหารจัดการและการจัดการเรียนการสอนครอบคลุม ทั้งโรงเรียน มีห้องปฏิบัติการ E-Learning เพื่อให้บริการนักเรียนในการสืบค้นความรู้
ลำดับเจ้าอาวาส
พระอธิการคำดี คมฺภีโม ตั้งแต่ พ.ศ.2457 ถึง พ.ศ.2465
พระอธิการเจ้ย จนฺทสาโร ตั้งแต่ พ.ศ.2465 ถึง พ.ศ.2470
พระอธิการฮ้อย จนฺทวโร ตั้งแต่ พ.ศ.2471 ถึง พ.ศ.2475
พระอธิการบุญเพ็ง ปรกฺกโม ตั้งแต่ พ.ศ. 2480 ถึง พ.ศ.2484
พระครูปัญญษวัฒนคุณ ตั้งแต่ พ.ศ. 2484 ถึง พ.ศ.2526
พระครูวรคุณารักษ์ ตั้งแต่ พ.ศ.2526 ถึง พ.ศ.2538
พระอธิการวันชัย เทวงฺกโร ตั้งแต่ พ.ศ.2538 ถึง พ.ศ.2539
พระครูวิชัยมังคโลภาส ตั้งแต่ พ.ศ.2544 ถึง พ.ศ.2545
พระอธิการชรินทร์ ธมฺมเตโช ตั้งแต่ พ.ศ.2546 ถึง พ.ศ.2549
พระครูอุดรสุนทรเขต ตั้งแต่ พ.ศ.2549 ถึง ปัจจุบัน
ชาติภูมิ
พระครูปัญญาวัฒนคุณ (หลวงปู่อ่ำ ปญฺญาวุฑฺโฒ) นามเดิม อ่ำ นามสกุล แก้วพล เกิดเมื่อวันที่ 2 เดือน พฤษภาคม พ.ศ.2461 ณ บ้านนางัว ตำบลนางัว อำเภอน้ำโสม จังหวัดอุดรธานี เป็นบุตรของคุณพ่อเมือง และคุณแม่ทอง แก้วพล มีพี่น้องร่วมบิดารเดียวกัน 3 คนดังนี้
1. นางขี ชัยสวัสดิ์
2.พระครูปัญญาวัฒนคุณ (หลวงปู่อ่ำ ปญฺญาวุฑฺโฒ)
3.นางแพงสี แก้วพล
บรรพชาและอุปสมบท
เมื่ออายุได้ 17 ปี บิดาได้นำไปฝากให้ศึกษาอักษรสมัยกับพระอาจารย์อู้ด อุตฐาโณ และได้บรรพชาเป็นสามเณรจนอายุ 20 ปีบริบูรณ์ได้อุปสมบทเป็นพระภิกษุ ณ วัดโคเขตตาราม บ้านนางัว จนอายุได้ 24 ปีจึงได้ลาสิกขาไปใช้ชีวิตตามฆราวาสวิสัยแต่มักไม่สบายบ่อย เมื่ออายุ 27 ปีจึงได้เข้ารับการอุปสมบทอีกครั้ง ในวันที่ 7 เดือนธันวาคม พ.ศ.2488 ณ พัทธสีมา วัดสว่าง บ้านผักบุ้ง ตำบลกลางใหญ่ อำเภอบ้านผือ จังหวัดอุดรธานี โดยมี เจ้าอธิการบู่ สุมโณ เป็นพระอุปัชฌาย์ พระอาจารย์เพ็ง ปริปุณฺโณ วัดสว่าง เป็นพระกรรมวาจาจารย์ และพระอาจารย์ลา เขมธโร วัดบ้านโนนตาแสง เป็นพระอนุสาวนาจารย์
เมื่ออุปสมบทแล้ว ได้ไปอยู่วัดศรีสำราญ บ้านนาจาน ตำบลนางัว 3 พรรษา แล้วกลับมาอยู่วัดโคเขตตาราม เพื่อศึกษาอักษรสมัยมีหนังสือธรรม และภาษาไทย กับพระอาจารย์อุ้ด อุตฐาโน และพระอาจารย์เจ้ย จนฺทโชโต จนอ่านออกเขียนได้
การศึกษา
พ.ศ.2495 สอบได้นักธรรมชั้นตรี สำนักศาสนศึกษา วัดแสงนิมิตร บ้านนาม่วง ตำบลน้ำโสม
การปกครอง
พ.ศ.2499 เป็นเจ้าอาวาสวัดโคเขตตาราม บ้านนางัว และเป็นเจ้าคณะตำบลนายูง
พ.ศ.2513 เป็นพระอุปัชฌาย์ประจำตำบลนายูง
พ.ศ.2515 เป็นเจ้าคณะตำบลนางัว
สมศักดิ์
พ.ศ.2516 ได้รับพระราชทานสมณศักดิ์เป็นพระครูสัญญาบัตรเจ้าคณะตำบลชั้นตรีที่ พระครูปัญญาวัฒนคุณ
พระครูปัญญาวัฒนคุณ (หลวงปู่อ่ำ ปญฺญาวุฑฺโฒ) เป็นผู้มีอุปนิสัยสุขุมเยือกเย็นมีเมตตาต่อประชาชนเสมอกัน เป็นที่เคารพเลื่อมใสของชาวอำเภอน้ำโสมและใกล้เคียงอย่างมาก เป็นพระภิกษุผู้มีความสำคัญมากของอำเภอน้ำโสมรูปหนึ่ง ได้สงเคราะห์อนุเคราะห์ พระภิกษุสามเณรศรัทธาสาธุชนทุกชั้นวรรณะ เป็นคนเสมอต้นเสมอปลาย มักน้อยสันโดษ เมื่อสบอารมณ์จะเป็นอิฏฐารมณ์หรืออนิฏฐารมณ์ก็ตามท่านก็ยิ้มหัวเราะ เท่านั้น อีกทั้งด้านวินัยแล้วท่านจะเคร่งครัดเป็นอย่างมาก
มรณะกาล
พระครูปัญญาวัฒนคุณ (หลวงปู่อ่ำ ปญฺญาวุฑฺโฒ) ได้ถึงแก่มรณภาพ เมื่อวันที่ 19 เดือนมิถุนายน พ.ศ.2526 ด้วยโรคต่อมลูกหมากโต ทำให้ปัสสาวะไม่ออก สิริรวมอายุได้ 66 ปี พรรษา 39
ด้านวัตถุมงคล
พ.ศ.2520 ขณะที่หลวงปู่มีอายุได้ 59 ปี 33 พรรษา ท่านได้จัดสร้างเหรียญรุ่นแรกของท่านขึ้นเพื่อหาทุนสร้างอุโบสถ จัดพิธีพุทธาภิเษกอธิษฐานจิตในวันที่ 29 30 พฤศจิกายน เหรียญใหญ่ให้บูชา 10 บาท เหรียญเล็กให้บูชา 5 บาท เป็นเหรียญที่เด่นดังด้านแคล้วคลาดมาก
หน่วยงานทางราชการที่ตั้งอยู่ภายในวัด
ศูนย์ดิจิทัลชุมชนตำบลนางัว ภายใต้การกำกับดูแลของ สำนักงานคณะกรรมการดิจิทัลเพื่อเศรษฐกิจและสังคมแห่งชาติ กระทรวงดิจิทัลเพื่อเศรษฐกิจและสังคม
ศูนย์ศึกษาพระพุทธศาสนาวันอาทิตย์ วัดโคเขตตาราม ภายใต้การกำกับดูแลของ กรมการศาสนา กระทรวงวัฒนธรรม
ศูนย์ชุมชนคุณธรรม ภายใต้การกำกับดูแลของ กรมการศาสนา กระทรวงวัฒนธรรม
ศูนย์สายใยรักชุมชน ภายใต้การกำกับดูแลของ กรมการศาสนา กระทรวงวัฒนธรรม
หน่วยเผยแพร่ศีลธรรมทางพระพุทธศาสนา ภายใต้การกำกับดูแลของ กรมการศาสนา กระทรวงวัฒนธรรม
อุทยานการศึกษาในวัด ภายใต้การกำกับดูแลของ สำนักงานพระพุทธศาสนาแห่งชาติ
จักรพรรดินีนาถแอนนาแห่งรัสเซีย
จักรพรรดินีนาถอันนา ลูอันนอฟนา (Анна Иоанновна; 7 กุมภาพันธ์ ค.ศ. 1693 – 28 ตุลาคม ค.ศ. 1740) ซึ่งทรงที่รู้จักในพระนาม อันนา อีวานอฟนา เป็นจักรพรรดินีนาถแห่งรัสเซียต่อจากจักรพรรดิปีเตอร์ที่ 2 พระนางเป็นพระราชธิดาของซาร์อีวานที่ 5และปราสโกเวีย ซัลตีโควา พระนางอภิเสกสมรสกับฟรีดริช วิลเฮ็ล์ม ดยุคแห่งคูร์ลันด์ จักรพรรดิที่ครองราชต่อจากพระนางคือจักรพรรดิอีวานที่ 6
แหล่งข้อมูลอื่น
16931740
วี่น-มอง
วี่น-มอง (ဝင်းမောင်, ; 17 เมษายน พ.ศ. 2459 – 4 กรกฎาคม พ.ศ. 2532) เป็นรัฐบุรุษและประธานาธิบดีคนที่ 3 แห่งสหภาพพม่า เขาได้รับการแต่งตั้งให้เป็นประธานาธิบดีโดยนายกรัฐมนตรีอู้นุเมื่อเดือนมีนาคม พ.ศ. 2500 เขาดำรงตำแหน่งเป็นเวลา 5 ปี จนกระทั่งวันที่ 2 มีนาคม พ.ศ. 2505 พลเอก เนวี่น จึงได้กระทำรัฐประหารรัฐบาลของอู้นุ
โตเกียวกูล
โตเกียวกูล เป็นการ์ตูนญี่ปุ่นแนวเซเน็ง โดย ซุย อิชิดะ ซึ่งได้รับการตีพิมพ์ลงในนิตยสาร ยังค์จัมป์รายสัปดาห์ ของสำนักพิมพ์ชูเอชะ ระหว่างปี พ.ศ. 2554–2557 ซึ่งฉบับมังงะมีอยู่ด้วยกันทั้งหมด 14 เล่ม ต่อมา ได้ถูกนำไปสร้างเป็นอนิเมะ โดยสตูดิโอปิเอโรซึ่งมีอยู่สี่ภาคหลัก และตอนพิเศษอีกสองตอน ดังนี้
- โตเกียวกูล (Tokyo Ghoul)  ออกอากาศระหว่าง กรกฎาคม–กันยายน พ.ศ. 2557
- โตเกียวกูล √A (Tokyo Ghoul √A)  ออกอากาศระหว่าง มกราคม–มีนาคม พ.ศ. 2558
- โตเกียวกูล [แจ็ค] (Tokyo Ghoul［JACK］)  ออกอากาศแบบตอนเดียวใน วันที่ 30 กันยายน 2558
- โตเกียวกูล [ปินโตะ] (Tokyo Ghoul［PINTO］)  ออกอากาศแบบตอนเดียวใน วันที่ 25 ธันวาคม 2558
- โตเกียวกูล:รี (Tokyo Ghoul:Re)  ออกอากาศระหว่าง เมษายน-มิถุนายน พ.ศ. 2561
- โตเกียวกูล:รี ซีซัน 2 (Tokyo Ghoul:re 2nd Season)  ออกอากาศระหว่าง ตุลาคม-ธันวาคม พ.ศ 2561
ในประเทศไทย เรี่องนี้ได้ลิขสิทธิ์ฉบับมังงะโดยสยามอินเตอร์มัลติมีเดีย ได้สิทธิ์การจัดจำหน่ายทั้งภาคแรก และภาค รี ส่วนฉบับอนิเมะได้ลิขสิทธิ์โดยทีไอจีเอ ได้สิทธิ์การออกฉายและจัดจำหน่ายอนิเมะทั้งสองภาค
เนื้อเรื่อง
ในโตเกียวเขต 20 คาเนกิ เคน เด็กหนุ่มมหาลัย ผู้ซึ่งพ่อและแม่ได้เสียชีวิตไปแล้ว ได้ถูกกูลสาวตนหนึ่งชื่อ ริเสะ หญิงสาวที่เขาชื่นชอบและขอออกเดตด้วย หลอกล่อเขาไปในที่ลับตาคนเพื่อที่จะกินเขา ระหว่างที่กำลังหลบหนีเอาตัวรอด ได้เกิดอุบัติเหตุขึ้นกับ ริเสะ และเขาก็ได้สลบไปด้วยอาการบาดเจ็บสาหัส เมื่อเขาฟื้นขึ้นหลังจากการผ่าตัดรักษาชีวิต เขาก็พบว่ามีความผิดปกติเกิดขึ้นกับตัวเอง และค้นพบว่าตัวเองได้ได้กลายเป็นครึ่งมนุษย์ครึ่งกูล (กูลตาเดียว) และไม่สามารถรับประทานอาหารของมนุษย์ได้ ระหว่างที่เขากำลังทุกข์ทรมานกับความหิวโหย เขาก็ได้รับความช่วยเหลือจากเหล่ากูลที่สังกัดร้านกาแฟนามว่า "อันเทย์คุ" ซึ่งสมาชิกของร้านกาแฟแห่งนี้ล้วนเป็นกูลกันทั้งสิ้น สิ่งเหล่านี้ทำให้ คาเนกิ เคน เริ่มยอมรับในตัวตนของเขา เพื่อที่จะได้เข้าใจการเป็นครึ่งมนุษย์ครึ่งกูล และเรียนรู้วิถีชีวิตของกูล เอาชีวิตรอดในโลกของกูล พร้อมๆกับการที่เขาตัองใช้ชีวิตอย่างเสแสร้ง และปิดบังความจริงเพื่อไม่ให้เพื่อนสนิทเพียงคนเดียวของเขา ฮิเดะ และมนุษย์ทั่วไปได้รับรู้
ตัวละคร
คาเนกิ เคน [金木 研 kaneki ken]
นางาจิกะ ฮิเดะโยชิ [永近 英良 Nagachika Hideyoshi]
คามิชิโระ ริเสะ [神代 利世 Kamishiro Rize]
นิชิโอะ นิชิกิ [西尾 錦 Nishio Nishiki]
คิริชิมะ โทวกะ [霧嶋 董香 Kirishima Touka]
โยชิมุระ [芳村 Yoshimura]
โยโมะ เร็นจิ [四方 蓮示 Yomo Renji]
อุตะ [ウタ Uta]
ฟูเองุจิ เรียวโกะ [笛口 リョーコ Fueguchi Ryouko]
ซึกิยามะ ชู [月山 習 Tsukiyama Shuu]
มาโดะ คุเรโอะ [真戸 呉緒 Mado Kureo]
อาม่อน โคทาโร่ [亜門 鋼太朗 Koutarou Amon]
โอโมริ ยาคุโมะ (เจสัน) [大守 八雲 Oomori Yakumo]
คิริชิมะ อายาโตะ [霧嶋 絢都 Kirishima Ayato]
มูลนิธิการศึกษาเจมส์แรนดี
มูลนิธิเป็นผู้จัดการรางวัลท้าทายเรื่องเหนือธรรมชาติล้านดอลลาร์สหรัฐ (One Million Dollar Paranormal Challenge) ซึ่งให้รางวัลแก่ใครก็ได้ที่สามารถแสดงความสามารถเหนือธรรมชาติหรือปาฏิหาริย์ ภายใต้กฏเกณฑ์การทดสอบทางวิทยาศาสตร์ที่ตกลงกันได้ มูลนิธิยังมีทุนทนายความเพื่อช่วยเหลือบุคคลที่ถูกฟ้อง เนื่องจากการเข้าไปตรวจสอบหรือวิจารณ์บุคคลที่อ้างความสามารถเหนือธรรมชาติ
องค์กรได้รับทุนสนับสนุนจากสมาชิก จากเงินบริจาค และจากงานประชุม แต่ว่าจะไม่รับเงินบริจาคหรือสมาชิกเพิ่มขึ้นหลังปี 2558 เว็บไซต์ของมูลนิธิ (randi.org) มีบล็อก "ประจำวัน" ที่เรียกว่า Swift ซึ่งเผยแพร่ข้อมูลและข่าวล่าสุดของมูลนิธิ และการแฉบุคคลที่อ้างอำนาจเหนือธรรมชาติ
รายชื่อหอจดหมายเหตุในประเทศไทย
หอจดหมายเหตุในประเทศไทย ในหน้านี้รวบรวมรายชื่อหอจดหมายเหตุในประเทศไทย ดังนี้
ปาซีร์มัซ
ปาซีร์มัซ (Pasir Mas, ยาวี: ڤاسير مس, มลายูปัตตานี: ปาเซมะฮ์; 巴西馬) เป็นเมืองในอำเภอปาซีร์มัซ อยู่ที่ทิศตะวันตกเฉียงเหนือของรัฐกลันตัน ประเทศมาเลเซีย
ปาซีร์มัซเคยเป็นเมืองที่ใหญ่เป็นอันดับสองของรัฐ จนกระทั่งช่วงต้นของปีค.ศ.1990s เมื่อถูกชิงตำแหน่งโดยเมืองในอำเภอตานะฮ์เมระฮ์ ตัวเมืองถูกกั้นการขยายไปทางตะวันออกโดยมีแม่น้ำกลันตันกั้นอยู่ ส่วนทางเหนือมีรางรถไฟแยกเมืองเป็นสองส่วน
ประวัติ
ตำนานกล่าวว่า บริเวณนี้ถูกเปิดโดยเจเลฮ์ อิซมาอิล หรือเป็นที่รู้จักว่าเจเลฮ์ ตก เปินเดอการ์ เจเลฮ์ถูกบังคับให้ย้ายมาอยู่ที่ปาซีร์มัซหลังจากที่ดินของเขาถูกสุลต่านแห่งกลันตันยึดครอง
ในเวลานั้น มีครูสอนศาสนาจากบาจกมาสอนกุรอานแก่ชาวบ้านในปาซีร์มัซ หลังจากสอนเสร็จแล้วเขาก็กลับไปที่บาจก อย่างไรก็ตาม ไม่กี่วันหลังจากที่ครูสอนศาสนากลับบาจก มีคนพบไหที่บรรจุทองอยู่ 3 อันในพุ่มไม้. ชาวบ้านที่เห็นเป็นพยานได้ตะโกนว่า ''มัซ! มัซ!'' (ภาษามลายูแปลว่า ทอง) ด้วยเหตุนี้เอง สถานที่นี้จึงมีชื่อว่าปาซีร์มัซโดยปริยาย
กันตรวดี
กันตรวดี (Kantarawadi หรือ Gantarawadi ) เป็นรัฐหนึ่งในกลุ่มรัฐกะเหรี่ยงแดง ซึ่งปัจจุบันอยู่ในรัฐกะยา ประเทศพม่า บางครั้งเรียก กะเหรี่ยงแดงตะวันออก เพราะตั้งอยู่บนฝั่งตะวันออกของแม่น้ำสาละวิน
ประวัติศาสตร์
กลุ่มรัฐกะเหรี่ยงแดงหรือยางแดง เป็นดินแดนอิสระที่ปกครองด้วยเจ้าฟ้าและถูกควบคุมโดยเจ้าฟ้าไทใหญ่มาแต่เดิม ในราวพุทธศตวรรษที่ 24 มีรัฐที่เป็นเอกราชโดยสมบูรณ์ 5 รัฐ ต่อมา ใน พ.ศ. 2407 เจ้าฟ้ากะเหรี่ยงแดงได้ร้องขอให้อังกฤษเข้ามาอารักขา แต่อังกฤษไม่ได้แสดงความสนใจ หลังจากเจ้าฟ้าพระองค์นั้นสิ้นพระชนม์ใน พ.ศ. 2412 โอรสทั้งสององค์หวั่นเกรงการรุกรานของพม่าจึงร้องขอการคุ้มครองจากอังกฤษ แต่อังกฤษปฏิเสธ เมื่อพม่าต้องการรวมเขตของกะเหรี่ยงแดงเข้ามาในการปกครอง อังกฤษได้รับรองความเป็นเอกราชของรัฐทั้งสี่ ซึ่งต่อมา รัฐกะเหรี่ยงแดง 4 รัฐคือบ่อลาแก นามเมกอน นองปาเล และเจโบจี ถือเป็นรัฐในอารักขาของอังกฤษตั้งแต่ 21 มิถุนายน พ.ศ. 2418 ส่วนกันตรวดีถือว่าเป็นเอกราชแต่ไม่อยู่ภายใต้การอารักขาของอังกฤษ กันตรวดีเริ่มส่งบรรณาการให้อังกฤษในสมัยเจ้าฟ้าลอปอเมื่อ พ.ศ. 2431 ต่อมาเจ้าฟ้าลาวีที่ครองเมืองต่อมาได้ยอมจ่ายบรรณาการ 5,000 รูปีให้แก่อังกฤษเพื่อประกันตำแหน่งเจ้าฟ้าของตน
ในวันที่ 27 พฤษภาคม พ.ศ. 2485 ระหว่างสงครามโลกครั้งที่ 2 รัฐเชียงตุงถูกรุกรานโดยกองทัพพายัพของไทย ต่อมา สนธิสัญญาระหว่างจักรวรรดิญี่ปุ่นกับจอมพล ป. พิบูลสงครามของไทยในเดือนธันวาคม ปีเดียวกันนั้น ได้ยกดินแดนรัฐกันตรวดีซึ่งอยู่ระหว่างชายแดนไทยกับแม่น้ำสาละวินให้เป็นส่วนหนึ่งของสหรัฐไทยเดิม ซึ่งมีดินแดนเชียงตุงและเมืองพาน การผนวกเกิดขึ้นเมื่อ 1 สิงหาคม พ.ศ. 2486 ไทยได้คืนดินแดนที่ผนวกนี้ใน พ.ศ. 2488 และยกเลิกการอ้างสิทธิเหนือดินแดนนี้ในพ.ศ. 2489 เพื่อเข้าเป็นสมาชิกสหประชาชาติ และถอนตัวจากการต้องเป็นผู้แพ้สงครามเพราะเข้าร่วมกับฝ่ายอักษะ
เบตเตอร์ทิงส์ (เพลง)
"เบตเตอร์ทิงส์" (Better Things) เป็นเพลงของเกิร์ลกรุปเกาหลีใต้เอสปา วางจำหน่ายในวันที่ 18 สิงหาคม 2023 โดยเอสเอ็มเอนเตอร์เทนเมนต์ และ วอร์เนอร์เรเคิดส์ โดยเป็นซิงเกิลภาษาอังกฤษดั้งเดิมชุดแรกของกลุ่ม เพลงนี้เปิดตัวเป็นครั้งที่สองของกลุ่มในปี 2023 ต่อจากมายเวิลด์ซึ่งเป็นอีพีที่สาม ในเดือนพฤษภาคม เพื่อโปรโมตเพลงเอสปา ได้ออกอากาศซิตคอมความยาว 3 ตอน เรื่องเบตเตอร์ทิงส์โดยตอนแรกเปิดตัวในวันที่ 7 สิงหาคม
เบื้องหลัง
ก่อนที่จะมีการเปิดตัวเพลง "เบตเตอร์ทิงส์" เอสปาได้ปล่อยเพลงที่ไม่ใช่ภาษาเกาหลีใน ปี 2022 ในชื่อเพลง "ไลฟส์ทูช็อต" เวอร์ชันภาษาอังกฤษจากอีพีที่สองของวง เกิลส์ เพลงนี้ได้รับการวิจารณ์ในแง่บวกจากนักวิจารณ์เพลงในเรื่องเนื้อเพลงและทำนองที่"จับใจ"
เมื่อวันที่ 27 กรกฎาคม ค.ศ. 2023 เอสปาได้เริ่มปล่อยตัวอย่างเพลง "เบตเตอร์ทิงส์" ที่กำลังจะเปิดตัวซึ่งต่อมาได้รับการเปิดเผยว่าจะวางจำหน่ายในวันที่ 18 สิงหาคม ในวันที่ 31 กรกฎาคม กลุ่มได้เปิดตัวทีเซอร์สำหรับซิงเกิลซึ่งมี "8-bit-inspired" ตัวอย่างของเพลงที่ได้รับแรงบันดาลใจเล่นผ่านภาพของ "เกมโยนห่วงน้ำมือถือย้อนยุค" ก่อนปล่อยซิงเกิล เอสเอ็มเอนเตอร์เทนเมนต์ ได้ปล่อยตอนแรกของซิทคอมของกลุ่ม เบตเตอร์ทิงส์ ในวันที่ 7 สิงหาคม สองวันต่อมา มีการประกาศว่าเอสปาจะแสดงเพลงนี้ในวันที่ 13 สิงหาคม ในการแสดงครั้งแรกของทัวร์ ซิงก์: ไฮเปอร์ไลน์ ที่อเมริกาที่คริปโต.คอม อารีนาในลอสแอนเจลิส ในวันเดียวกัน กลุ่มได้ปล่อยภาพทีเซอร์ในธีมฤดูร้อน
การโปรโมต
เมื่อวันที่ 4 สิงหาคม มีการเปิดเผยตัวอย่างเพลง "เบตเตอร์ธิงส์" บนติ๊กต็อกก่อนที่เพลงจะเปิดตัวอย่างเป็นทางการ เอสปาได้ทำการแสดงเพลง "เบตเตอร์ธิงส์" ในการแสดงครั้งแรกของทัวร์ ซิงก์: ไฮเปอร์ไลน์ ในอเมริกาในวันที่ 13 สิงหาคม กลุ่มยังได้ปรากฏบนปกนิตยสารDorkฉบับเดือนกันยายน 2023
เบตเตอร์ธิงส์
เพื่อโปรโมตการเปิดตัวซิงเกิลเอสปาได้ถ่ายทำซิตคอมความยาว 3 ตอนเรื่อง เบตเตอร์ทิงส์ โดยตอนแรกเปิดตัวในวันที่ 7 สิงหาคม ตอนอื่นๆ เผยแพร่ในวันที่ 9 และ 11 สิงหาคมตามลำดับ หนิงหนิงจะปรากฏตัวในซิตคอมเพียงบางส่วนเท่านั้น เนื่องจากปัญหาสุขภาพของเธอในขณะที่ถ่ายทำ รายการนี้ได้รับเสียงตอบรับที่ "ถูกใจ" จากแฟนๆ สำหรับเคมีระหว่างสมาชิกวงเอสปา และ "ฝีมือการแสดง" ของพวกเธอ
บทเรียนรักเส้นทางหัวใจ
บทเรียนรักเส้นทางหัวใจ (ドメスティックな彼女 (Domesutikku na Kanojo)) เป็นมังงะแนวโรแมนติกจากประเทศญี่ปุ่นที่เขียนและวาดภาพประกอบโดย Kei Sasuga ส่วนฉบับอนิเมะโทรทัศน์ดัดแปลงผลิตโดย Diomedéa ออกอากาศเป็นครั้งแรกเมื่อวันที่ 11 มกราคม ค.ศ. 2019 ในช่วงรายการอนิเมะซิสม์ ส่วนในประเทศไทยสำนักพิมพ์รักพิมพ์ เป็นผู้ได้รับลิขสิทธิ์ในการตีพิมพ์มังงะในฉบับภาษาไทย
ผีปั่น☆ไอดอลป่วน
ผีปั่น☆ไอดอลป่วน เป็นซีรีส์มังงะญี่ปุ่นแนวสุขนาฏกรรมโดยฮิจิกิ อิโซฟลาโวน ตีพิมพ์ในนิตยสารคอมิกซีโรซัมรายเดือน นิตยสารมังงะแนวโจเซของสำนักพิมพ์อิจิจินชะตั้งแต่เดือนธันวาคม พ.ศ. 2560 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 6 มังงะมีลิขสิทธิ์ในประเทศไทยโดยสำนักพิมพ์รักพิมพ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอโกกูมิ ออกอากาศตั้งแต่เดือนกรกฎาคมถึงเดือนกันยายน พ.ศ. 2565
เนื้อเรื่อง
นิโยโดะ ยูยะเป็นไอดอลที่เพิ่งเปิดตัวเพื่อหวังจะได้เงินมาง่าย ๆ ผู้จัดการเห็นว่ายูยะไม่กระตือรือร้นในการเป็นไอดอลจึงบอกว่าหากยังเป็นเช่นนี้อาจจะพิจารณาไล่ออก และแล้วยูยะก็ได้พบกับโมงามิ อาซาฮิ ไอดอลชื่อดังที่เสียชีวิตกะทันหันเมื่อหนึ่งปีก่อน อาซาฮิที่เป็นผียังคงวนเวียนในโลกมนุษย์เพราะเธอรักการเป็นไอดอลอย่างมาก ทั้งคู่จึงทำข้อตกลงร่วมกันว่าอาซาฮิจะเข้าสิงยูยะในระหว่างการทำกิจกรรมไอดอล